ปัจจุบันคลอดน้องได้ 2 เดือนค่ะ ทานนมแม่ 100% วันนี้มีเพศสัมพันธ์แล้วแฟนเผลอหลั่งในค่ะ ยังไม่ได้ฉีดยาคุม สามารถทานยาคุมฉุกเฉินได้มั้ยคะ จะมีผลต่อน้ำนมมั้ย แล้วถ้าตอนนี้ไปฉีดยาคุมเลยจะทันมั้ยคะ
สวัสดีค่ะ หลังการคลอดบุตรในช่วง 1-3 เดือนแรก หากยังให้นมบุตรต่อเนื่อง โอกาสที่จะกลับมามีการตกไข่และทำให้ตั้งครรภ์ได้นั้นยังมีน้อยมากๆค่ะแต่อย่างไรก็ตาม ถ้าไม่ได้ทำการคุมกำเนิดอยู่ ยังมีโอกาสตั้งครรภ์ได้ และอาจจะมีข้อบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ลงไป ยาคุมฉุกเฉินสามารถใช้ขณะให้นมบุตรได้ ไม่ได้มีผลต่อน้ำนมหลังจากนั้นควรตรวจให้แน่ใจก่อนว่าไม่ตั้งครรภ์ จึงค่อยเริ่มฉีดยาคุมกำเนิดค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากไม่แน่ใจผล ควรไปยืนยันผลที่รพ.ก่อนจะทำการเริ่มฉีดยาคุม